Rhiwallon ap Cynfyn - Wicipedia

# Rhiwallon ap Cynfyn

### Oddi wrth Wicipedia, y gwyddoniadur rhydd.

Roedd Rhiwallon ap Cynfyn (1025? - 1070) yn frenin Gwynedd a Powys ar y cyd gyda'r frawd Bleddyn.

Yr oedd Rhiwallon yn fab i Cynfyn ap Gwerstan, brenin Powys. Yn 1063 wedi i Gruffydd ap Llywelyn golli brwydr i Harold Godwinson a chael ei ladd gan ei wyr ei hun, derbyniodd Rhiwallon a Bleddyn deyrnas Gwynedd gan Harold.

Dair blynedd yn ddiweddarach lladdwyd Harold gan y Normaniaid ym Mrwydr Hastings, a chyn hir yr oeddynt ar ororau Cymru. Ymunodd Rhiwallon a Bleddyn a gwyr Mercia i ymosod ar y Normaniaid.

Yn 1070 ceisiodd dau fab Gruffydd ap Llywelyn gymeryd y deyrnas oddi ar y ddau frawd. Ym mrwydr Mechain y flwyddyn honno lladdwyd dau fab Gruffydd, ond lladdwyd Rhiwallon hefyd, gan adael Bleddyn i deyrnasu ei hun ar Wynedd a Phowys.

O'i flaen : Gruffydd ap Llywelyn | Brenhinoedd Gwynedd | Olynydd : Bleddyn ap Cynfyn
Brenhinoedd Powys

Wedi dod o "http://cy.wikipedia.org../../../r/h/i/Rhiwallon_ap_Cynfyn_dbd1.html"

Categorïau tudalen: Teyrnoedd Gwynedd | Teyrnas Gwynedd | Teyrnas Powys | Hanes Cymru

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- Français